ג'וש תומאס

ג'ושוע מייקל תומאס (באנגלית: Joshua Michael Thomas; נולד ב-26 במאי 1987) הוא קומיקאי, שחקן ותסריטאי אוסטרלי. בשנת 2005, הוא זכה בתחרות הסטנדאפ "Raw Comedy" בפסטיבל הקומדיה הבין-לאומי של מלבורן.<ref></ref> מאז הזכייה הופיע בטלוויזיה פעמים רבות, כולל כראש הקבוצה הקבוע של דור ה-Y בתוכנית הטלוויזיה האוסטרלית "Talkin' 'Bout Your Generation" של רשת Network Ten.<ref>[http://ten.com.au/talkin-bout-your-generation-Josh-Thomas.htm Talking Bout Your Generation – Josh Thomas]. Ten.com.au (2009-04-06). Retrieved on 2011-08-20.</ref> בשנת 2013, יצר תומאס את הסדרה עטורת הפרסים "קבלו אותי" של רשת ABC2, שהיה גם שותף לכתיבתה וכיכב בה.<ref name="abc.net.au"></ref>

== ביוגרפיה ==
תומאס נולד בבלאקווטר, קווינסלנד , לרבקה ומייק תומאס.<ref></ref><ref></ref> בהמשך התגורר בפרוורים צ'אפל היל ובווסטלייק שבמערב בריסביין, ולמד בתיכון קנמור סטייט, שם סיים את לימודיו ב-2004.

== קריירה ==
בשנת 2005, תומאס זכה בתחרות הסטנד-אפ "Raw Comdey" בפסטיבל הקומדיה הבין-לאומי של מלבורן . כמו כן, הוא הגיע לגמר תחרות הסטנד-אפ "So You Think You're Funny" של פסטיבל הפרינג' של אדינבורו. שנה לאחר מכן, הוא נבחר להופיע ב-The Comedy Zone, סדרת מופעים של הקומיקאים החדשים המבטיחים ביותר באוסטרליה, המתקיימת מדי שנה במסגרת פסטיבל הקומדיה הבין-לאומי של מלבורן.<ref></ref>

בשנת 2007, תומאס ערך את מופע היחיד הראשון שלו, "Please Like Me", בהופעת בכורה בפסטיבל הקומדיה הבין-לאומי במלבורן, וזכה בפרס Melbourne Airport עבור המצטרף החדש הטוב ביותר.<ref></ref> לאחר מכן הוא יצא לסיבוב הופעות באוסטרליה וברחבי העולם, והופיע בפסטיבלי הקומדיה של אדינבורו ומונטריאול (Just for Laughs). בשנת 2010, תומאס יצא לסיבוב הופעות של מופע הסטנד-אפ שלו "Surprise", שעסק ביציאתו מהארון. הוא הופיע בפסטיבל הפרינג' של אדינבורו, פסטיבל הקומדיה של בריסביין ובפסטיבל הקומדיה הבין-לאומי של מלבורן.<ref>[http://www.joshthomas.com.au/#/gigs Josh Thomas web page]. joshthomas.com.au</ref>

בשנת 2011 יצא לסיבוב ההופעות "Everything Ever", בין היתר בפסטיבל הקומדיה של מלבורן.<ref>[http://www.comedyfestival.com.au/2011/season/shows/josh-thomas-everything-ever/ Melbourne Comedy Festival webpage] </ref>

תומאס הנחה פודקאסט בשם "Josh Thomas and Friend", יחד עם שני חבריו הקומיקאים מל באטל ותומאס וורד .

=== טלוויזיה ===
בשנת 2009, תומאס הפך לראש הקבוצה הקבוע של דור ה-Y בתוכנית הטלוויזיה "Talkin' 'Bout Your Generation" של רשת הטלוויזיה האוסטרלית Network Ten. הוא גם התחרה בעונת הסלבריטאים של "מאסטר שף אוסטרליה", אך הודח לאחר שהפסיד במקצה הראשון לקירק פנגילי, חבר להקת הרוק INXS.<ref></ref>

בפברואר 2013 עלתה לאוויר סדרת הטלוויזיה "קבלו אותי", אותה יצר וכתב תומאס, ברשת ABC2 האוסטרלית. בהמשך רשת הטלוויזיה האמריקאית Pivot רכשה את זכויות השידור של הסדרה, וב-1 באוגוסט 2013 כל פרקיה עלו לשידור בארצות הברית לצפיית בינג'.<ref></ref> העונה הראשונה, בת ששת הפרקים, מבוססת על מופעי הסטנד-אפ של תומאס, וכן הוא מככב בה בתפקיד עצמו.<ref name="abc.net.au" />

בשנת 2014, "קבלו אותי" הייתה מועמדת לפרס אמי לסדרה הקומית הטובה ביותר.<ref></ref> על יצירת הסדרה תומאס זכה לשבחים רבים, ובין היתר ב-2015 זכה בפרס AACTA לתסריט הטלוויזיה הטוב ביותר. כמו כן, בשנת 2015 הסדרה הייתה מועמדת לפרס בטי רולנד לתסריטאות ולפרס הספרות של פרמייר ניו סאות' ויילס .<ref></ref>

בשנת 2018, תומאס יצר את "הכל יהיה בסדר", סדרת טלוויזיה דרמטית-קומית על גבר רווק בשנות העשרים לחייו (בגילומו) שנשאר בארצות הברית לאחר מות אביו כדי לטפל בשתי אחיותיו-למחצה המתבגרות. הפיילוט לתוכנית הוזמן על ידי ערוץ הטלוויזיה Freeform,<ref name="Deadline 2"></ref> ונבחר להפקת סדרה.<ref name="Variety 1"></ref> התוכנית עלתה בבכורה בינואר 2020, ותומאס שימש בה שחקן ראשי, תסריטאי ומפיק בפועל.

== חיים אישיים ==
תומאס הוא הומוסקסואל.<ref></ref> בגיל 28 הוא אובחן עם הפרעת קשב וריכוז (ADHD).<ref></ref> בשנת 2021, הוא חשף כי הוא גם אוטיסט.<ref></ref>

== פרסים ומועמדויות ==
{| class="wikitable"
!שנה
!פרס
!קטגוריה
!עבור
!תוצאה
!הערה
|-
|2011
|פרסי המוזיקה של ARIA
|הוצאת הקומדיה הטובה ביותר
|Josh Thomas Surprise Warehouse Comedy Festival|Josh Thomas Surprise Warehouse Comedy Festival
|
|<ref name="awards"></ref>
|}

== קישורים חיצוניים ==

* 

== הערות שוליים ==

קטגוריה:אוטיסטים
קטגוריה:שחקני קולנוע וטלוויזיה אוסטרלים
קטגוריה:שחקנים להט"בים אוסטרלים
קטגוריה:שחקנים הומוסקסואלים
קטגוריה:תסריטאי טלוויזיה אוסטרלים
קטגוריה:בדרנים להט"בים
קטגוריה:אוסטרלים שנולדו ב-1987